CELEX: 62021CN0595
Language: el
Date: 2021-09-27 00:00:00
Title: Υπόθεση C-595/21: Αίτηση προδικαστικής αποφάσεως την οποία υπέβαλε το Bayerisches Verwaltungsgericht Ansbach (Γερμανία) στις 27 Σεπτεμβρίου 2021 — LSI — Germany GmbH κατά Freistaat Bayern

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/14
            
         
      Αίτηση προδικαστικής αποφάσεως την οποία υπέβαλε το Bayerisches Verwaltungsgericht Ansbach (Γερμανία) στις 27 Σεπτεμβρίου 2021 — LSI — Germany GmbH κατά Freistaat Bayern
      (Υπόθεση C-595/21)
      (2021/C 502/22)
      Γλώσσα διαδικασίας: η γερμανική
      
         Αιτούν δικαστήριο
      
      Bayerisches Verwaltungsgericht Ansbach
      
         Διάδικοι στην υπόθεση της κύριας δίκης
      
      
         Προσφεύγουσα: LSI — Germany GmbH
      
         Καθού: Freistaat Bayern (εκπροσωπούμενο από: Bayerische Kontrollbehörde für Lebensmittelsicherheit und Veterinärwesen)
      
         Προδικαστικά ερωτήματα
      
      
                  1)
               
               
                  Έχει ο όρος «ονομασία προϊόντος» στο παράρτημα VI, μέρος Α, σημείο 4, του κανονισμού (ΕΕ) 1169/2011 (1) την έννοια ότι είναι ταυτόσημος με την «ονομασία του τροφίμου» κατά το άρθρο 17, παράγραφοι 1 έως 3, του κανονισμού 1169/2011;
               
            
                  2)
               
               
                  Σε περίπτωση αρνητικής απάντησης στο πρώτο προδικαστικό ερώτημα:
                  Συνιστά η «ονομασία προϊόντος» την ονομασία υπό την οποία το τρόφιμο διατίθεται στο εμπόριο και διαφημίζεται και με την οποία έχει καταστεί γνωστό στο καταναλωτικό κοινό εν γένει, ακόμη και όταν συναφώς δεν πρόκειται για την ονομασία του τροφίμου, αλλά για την προστατευόμενη ονομασία, την εμπορική ονομασία ή τη συνήθη ονομασία κατά την έννοια του άρθρου 17, παράγραφος 4, του κανονισμού 1169/2011;
               
            
                  3)
               
               
                  Σε περίπτωση καταφατικής απάντησης στο δεύτερο προδικαστικό ερώτημα:
                  Μπορεί η «ονομασία προϊόντος» να αποτελείται από δύο συστατικά στοιχεία εκ των οποίων το ένα συνίσταται στην κοινή ή γενική ονομασία του, η οποία προστατεύεται ως εμπορικό σήμα και δεν προσιδιάζει αποκλειστικά σε ένα συγκεκριμένο τρόφιμο, ενώ το άλλο είναι προσθήκη που (ως δεύτερο συστατικό στοιχείο της ονομασίας προϊόντος) προσδιορίζει και εξατομικεύει το πρώτο ανάλογα με τα επιμέρους μεμονωμένα προϊόντα;
               
            
                  4)
               
               
                  Σε περίπτωση καταφατικής απάντησης στο τρίτο προδικαστικό ερώτημα:
                  Ποιο εκ των δύο συστατικών στοιχείων της ονομασίας προϊόντος πρέπει να λαμβάνεται υπόψη για τον καθορισμό του μεγέθους των ενδείξεων που τη συνοδεύουν κατά το παράρτημα VI, μέρος Α, σημείο 4, στοιχείο β', του κανονισμού 1169/2011, όταν τα δύο στοιχεία της ονομασίας προϊόντος είναι τυπωμένα με διαφορετικά μεγέθη στη συσκευασία;
               
            
         (1)  Κανονισμός (ΕΕ) 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1924/2006 και (ΕΚ) αριθ. 1925/2006 και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών της Επιτροπής 2002/67/ΕΚ και 2008/5/ΕΚ και του κανονισμού (ΕΚ) αριθ. 608/2004 της Επιτροπής (ΕΕ 2011, L 304, σ. 18).